Selman Abraham Waksman

Selman A. Waksman (Priluki, Errusiar Inperioa, 1888ko uztailaren 22a - Woods Hole, AEB, 1973ko abuztuaren 16a) biokimikaria eta mikrobiologoa izan zen. Ukraniar jatorrikoa, estatubatuar nazionalitatea hartu zuen. Medikuntzako Nobel Saria eskuratu zuen 1952. urtean.

Odessa hirian egin zituen oinarrizko ikasketak, eta 1910ean AEB-etara abiatu zen. Biokimikan doktoratu zen 1918an Berkeleyko Unibertsitatean eta mikrobiologia irakasle aritu zen Rutgersko Unibertsitatean geroago.

Waksman-en ekarpen nagusia hainbat antibiotikoren aurkikuntzan datza. Bakterio patogenoen hazkuntza galarazten zuten substantziekin ikertuz aktinomizina, estreptomizina eta neomizina antibiotikoak aurkitu zituen. Estreptomizinaren aurkikuntzak, hain zuzen ere, Nobel Saria ekarri zion Waksmani 1952an.

Aurkikuntza horren omenez, Eibarko Klub Deportiboak monolitoa altxatu zion Eibarko Arrate gainean.

Kategoria:Ameriketako Estatu Batuetako mikrobiologoak
Kategoria:Medikuntzako Nobel Saridunak
Kategoria:Ukrainako biologoak
Kategoria:Ohorezko Legioko komandanteak
Kategoria:Ukrainako juduak